laion/Wikipedia-Exotic huggingface dataset:
Mineraalväetised

Mineraalväetis on väetise tüüp, milles taimetoiteelemendid esinevad anorgaaniliste ühenditena. Mineraalväetis võib olla inimese poolt toodetud või ka looduslik. Mineraalväetis sisaldab vajalikke aineid, mis on tähtsad taime normaalseks kasvuks ja arenguks. Väetis sisaldab tavaliselt lämmastikku, kaaliumi ja fosforit. Mineraalväetised jagunevad tahketeks ja vedelateks. Märke väetiste kasutamisest on leitud vanade egiptlaste, roomlaste ja babüloonlaste kirjutistest. Leiti, et vanad rahvad kasutasid puutuhka suurema saagi saamiseks põllule, mis on omamoodi looduslik mineraalväetis. Samuti on leitud, et keskajal kasutati ka surnuid kalu, mis visati põllule väetamise eesmärgil. Teadlased on arvanud, et kala hakati väetisena kasutama juba 1620. aastatel. Tahked mineraalväetised on tahkes olekus mineraalväetised. Tahked mineraalväetised jagunevad kristallilisteks, granuleeritud ja amorfseteks väetisteks. Kristallilisel kujul on tüüpilised väetised ammooniumsulfaat ja kaaliumkloriid. Tüüpilised granuleeritud väetised on näiteks karbamiid, ammooniumnitraat ja topeltsuperfosfaat. Amorfne pulber on näiteks lubilämmastik. Vedelad mineraalväetised on vedelas olekus mineraalväetised. Vedelaid mineraalväetisi saab jagada kolme rühma nende käitlustehnoloogiliste eripärade järgi: 1) Kontsentraatväetised. Need ei ole enne väetamist muude ainetega lahjendatud. 2) Väetiste lahused. Nendes on komponendid lahustunud kujul. 3) Suspensioonväetised. Need vajavad enne tarvitamist loksutamist või sisaldavad stabilisaatoreid, mis peaksid hoidma suspensiooni ruumiliselt ühtlasena. Põllukultuurile on oluline, et väetis oleks õiget tüüpi, õiges koguses, õigel ajal ja õiges kohas antud. Nende tegurite optimeerimine tagab kõige parema saagikuse ja hinna suhte. Igal põllukultuuril ja mullatüübil on valdavalt erinevad väetistarbed, nende arvutamiseks on vaja laboratoorseid andmeid. Eestis on võimalik laborisse analüüsimiseks viia oma mullaproovid Põllumajandusuuringute Keskusse. "Eesti õigekeelsussõnaraamat ÕS 2018". (vaadatud 09.05.2022) Kalvi Tamm, Raivo Vettik, Taavi Võsa, Jaanus Siim, Peeter Viil (2013). Väetiste käitlustehnoloogiad- ja masinad. Eesti Maaviljeluse Instituut. ISBN 978-9949-9376-3-9.{{raamatuviide}}: CS1 hooldus: mitu nime: autorite loend (link) (vaadatud 11.05.2022) Michael O'Connor (21. september 2021). "The History of Fertilizer". BackyardBoss. (vaadatud 11.05.2022) IFA, WFO, GACSA (2016). Nutrient Management Handbook.{{raamatuviide}}: CS1 hooldus: mitu nime: autorite loend (link) (vaadatud 20.05.2022)
Aheldustasakaalutus

Aheldustasakaalutus (ingl linkage disequilibrium, lühend LD) on arvsuurus geneetikas, mis näitab erinevate lookuste alleelide omavahelist mittejuhuslikku seost. Aheldustasakaalutus tugineb erinevate alleelisageduste kovariatsioonile, kuid vastupidi terminile ei pruugi see kovariatsioon tingimata tuleneda kahe lookuse geneetilisest aheldusest. Aheldustasakaalutus on oluline mõõdik populatsioonigeneetikas, inimgeneetikas ja evolutsioonilises bioloogias. Sellega saab hinnata populatsiooni ajalugu ja evolutsiooni. Selle formuleerisid 1960. aastal Richard Lewontin ja Ken-Ichi Kojima. Aheldustasakaalutusel on mitu definitsiooni. Kõik definitsioonid on aga ühel või teisel moel seotud suurusega D, mis on kahe alleeli esinemissageduse kovariatsioon. Olgu meil kaks bialleelset lookust. Ühes lookuses on võimalikud alleelid A ja a ning teises lookuses on võimalikud alleelid B ja b. Alleelid A ja B esinevad populatsioonis vastavate sagedustega p A {\displaystyle p_{A}} ja p B {\displaystyle p_{B}} . Kui haplotüüp (alleelide kogum) koosneb alleelidest A ja B, st meil on AB haplotüüp, siis selle haplotüübi sagedus on p A B {\displaystyle p_{AB}} . Sel juhul D A B = p A B − p A p B {\displaystyle D_{AB}=p_{AB}-p_{A}p_{B}} , kus: D A B {\displaystyle D_{AB}} on kahe erineva lookuse kahe alleeli esinemissageduse kovariatsioon; p A B {\displaystyle p_{AB}} on haplotüübi AB sagedus populatsioonis; p A p B {\displaystyle p_{A}p_{B}} on alleeli A ja alleeli B koosesinemise sagedus. Kui D = 0 {\displaystyle D=0} , siis lookused on aheldustasakaalus ehk lookustele ei mõju mingit evolutsioonilist survet (näiteks looduslik valik). Kui D > 0 {\displaystyle D>0} või D < 0 {\displaystyle D<0} , siis lookused on aheldustasakaalutuses. Kuna D sõltub alleelisagedustest, siis erinevate lookustepaaride aheldustasakaalutuse võrdlemine ei ole võrdeline. Et erinevate lookustepaaride aheldustasakaalutust võrrelda, jagatakse D läbi selle maksimaalse võimaliku väärtusega. Seeläbi saadakse D normaliseeritud kuju, D ′ {\displaystyle D'} . Kõige levinum kuju aheldustasakaalutuse väljendamiseks on r 2 {\displaystyle r^{2}} , mis defineeritakse järgnevalt: r 2 = D 2 p A ( 1 − p A ) p B ( 1 − p B ) {\displaystyle r^{2}={\frac {D^{2}}{p_{A}(1-p_{A})p_{B}(1-p_{B})}}} . See on sarnane normaliseeritud kujule, sest isegi madalate alleelisageduste korral r 2 {\displaystyle r^{2}} võib sellegipoolest võrduda ühega. Geneetiline aheldus Slatkin, Montgomery (2008). "Linkage disequilibrium — understanding the evolutionary past and mapping the medical future". Nature Genetics Reviews. Vaadatud 11.05.2022. Coop, G. (2020). "Population and Quantitative Genetics (3rd release)". Vaadatud 15. november 2023. Lewontin, R. C. (1960). "The Evolutionary Dynamics of Complex Polymorphisms". Evolution. Vaadatud 15. november 2023.
Jõe (perekonnanimi)

Jõe on eesti perekonnanimi. 2022. aasta 1. jaanuari seisuga oli Eestis perekonnanimi Jõe 310 inimesel: 162 mehel ja 146 naisel. Perekonnanimede levikult oli Jõe meeste puhul 414. ja naiste puhul 548. kohal. Jõe oli kõige levinum perekonnanimi vanuserühmas 25–29, kus neid on 10 000 elaniku kohta 3,13. Perekonnanimi Jõe oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 8,60 inimest. 19. sajandi algul pandi pärisorjusest vabastamise käigus Loodi, Roela, Vaeküla, Muuga, Tuudi, Kantsi, Mõtsu, Puurmanni ja Tuhalaane mõisavaldades talupoegadele perenimeks Joe(Jõe). 1930. aastate nimede muutmise kampaania käigus Eestis keegi perekonnanimest Jõe ei loobunud. Uueks nimeks võeti Jõe kokku 101 korral kui loobuti nimest Johanson seitsmel juhul, Jakobson kuuel juhul, Jürgenson viiel ja Jõts kolmel korral, samuti nimedest Jegorov, Jõgibert, Krönström, Elvei, Fluss, Kimli, Konka, Spiess, Zontka jne. Heino Jõe, eesti skaudijuht ja ajakirjanik (1913–1990) Neeme Jõe, valguskunstnik, valgustustöötaja (1946–) Viljar Jõe, eesti oboemängija, orkestrijuht ja muusikapedagoog (1946–) Matti Jõe, Eesti poliitik (1949–2014) Statistikaamet: Nimede statistika (vaadatud 11.05.2022) Rahvusarhiiv. Onomastika andmebaas. Nimede panemine (algne nimekuju): Jõe. Rahvusarhiiv. Onomastika andmebaas. Nimede eestistamine: (vana nimekuju): Jõe. Rahvusarhiiv. Onomastika andmebaas. Nimede eestistamine:(uus nimekuju): Jõe. Jõe statistikaameti andmebaasis
Üleseisutrahv

Üleseisutrahv ehk üleseisuraha ehk demeredž (inglise keeles demurrage) on rahatrahv, mida tuleb laeva prahtijal maksta, kui laeva seisuaeg on ületanud lepingus ette nähtud seisuaja.
200. üksik motoriseeritud laskurbrigaad

200. üksik motoriseeritud laskurbrigaad (vene keeles 200-я отдельная мотострелковая бригада) on Venemaa mereväe maismaaüksus. Russian Offensive Campaign Assessment, July 4, 2023 (25.08.2024)
Starõi Saltiv

Starõi Saltiv (ukraina keeles Старий Салтів) on alev Ukrainas Harkivi oblastis Tšuhujivi rajoonis Donetsi paremkaldal.
Jani Hakanpää

Jani Miikka Henrik Hakanpää (sündinud 31. märtsil 1992 Kirkkonummis) on Soome jäähokimängija, kes mängib kaitsjana NHL-i klubis Dallas Stars. Ta alustas klubikarjääri Soome klubis Espoo Blues, debüteerides Soome kõrgliigas hooajal 2011/12. 2010. aastal valis St. Louis Blues ta NHL-i draft '​is 104. valikuna. 2012. aasta mais sõlmis ta Bluesiga kolmeaastase lepingu. Aastatel 2012–2015 mängis ta kolme hooaja jooksul Bluesi tütarklubides Peoria Rivermen ja Chicago Wolves American Hockey League'is (AHL), kuid NHL-is jäi tal Bluesi meeskonnas debüüt tegemata. 2015. aasta juulis naasis Hakanpää Soome kõrgliigasse, sõlmides lepingu Oulun Kärpätega. 2018. aastal tuli ta klubiga Soome meistriks. 2019. aasta juulis sõlmis ta üheaastase lepingu NHL-i klubiga Anaheim Ducks. Hooajal 2019/20 sai ta enam mänguaega AHL-is Ducksi tütarklubis San Diego Gulls. NHL-is jäi hooajal 2019/20 tema arvele viis mängu, mille jooksul lõi ta ühe värava. 2021. aasta aprillis kaubeldi Haydn Fleury vastu Ducksist Carolina Hurricanesi, kus ta mängis kuni hooaja lõpuni. 2021. aasta juulis sõlmis ta kolmeaastase lepingu Dallas Starsiga. 2010. aastal võitis ta Soome kuni 18-aastaste koondisega omavanuste maailmameistrivõistlustel pronksmedali. 2019. aastal tuli ta Soome jäähokikoondisega maailmameistriks. "Canes Acquire Hakanpaa From Ducks". nhl.com. 12.4.2021. Vaadatud 11.5.2022 "Stars sign F Raffl, D Hakanpaa to contracts". tsn.ca. 29.7.2021. Vaadatud 11.5.2022 Jani Hakanpää NHL.com lehel Jani Hakanpää hockeydb.com lehel
Martina Cole

Eilidh Martina Cole (sündinud 30. märtsil 1959) on briti kriminaalromaanikirjanik, ettevõtja ja telesaadetes esineja. Cole kasvas üles Inglismaal Essexis iiri päritolu katoliiklastest vanemate lapsena. 15-aastaselt visati ta kloostrikoolist välja väidetavalt selle eest, et tabati Harold Robbinsi romaani lugemast. Abiellus 16-aastaselt, abielu kestis aasta. Esimese lapse sai ta 18-aastaselt. Tema mõlemad vanemad surid, kui Cole oli 20. eluaastate alguses. Enne kirjandusliku edu saavutamist töötas ta madalapalgalistel ametikohtadel (sh koristaja, ettekandja ja supermarketi kaupade väljapanijana). Tema läbimurre kirjanikuna saabus 1991. aastal, mil kirjandusagent Darley Anderson müüs tema käsikirja "Dangerous Lady" kirjastamisõigused 150 000 naelsterlingi eest. Raamat ilmus kirjastuses Headline 1992. aastal. Enamikul tema romaanidest on naissoost peategelane või antikangelane. 2021. aastal sai Cole Briti kriminaalkirjanike ühingu Crime Writers' Associationi auhinna Cartier Diamond Dagger. 2021. aasta seisuga on tal ilmunud 26 kriminaalromaani, millest enamik käsitleb elu Londoni allilmas. Suurbritannias on tema teoseid ostetud enam kui 14 miljonit eksemplari.
Steinberg

Steinberg on perekonnanimi, saksa ja Aškenazi juudi päritolu (tõlkes kivimägi). 2022. aasta 1. jaanuari seisuga oli Eestis perekonnanimi Steinberg 213 inimesel: 86 mehel ja 127 naisel. Perekonnanimede levikult on Steinberg meeste puhul 1013. kohal ja naiste puhul 661. kohal. Steinberg oli levinumaks nimeks vanuserühmas 80–84 aastat, kus seda oli 10 000 elaniku kohta 1,92. Perekonnanimi Steinberg oli kõige sagedasem Saare maakonnas, kus seda nime kandis maakonna 10 000 elaniku kohta keskmiselt 4,76 inimest. 19. sajandi algul pandi pärisorjusest vabastamise käigus talupoegadele perekonnanimi Steinberg eri mõisavaldades Eestimaa ja Liivimaa maakondades kokku 28 korral. 1930. aastate nimede muutmise kampaania käigus vahetati Eestis perekonnanime Steinberg 167 korral; uuteks võetud nimedeks olid Kivimäe neljakümne kaheksal juhul, Kivimägi kahekümne ühel juhul, Rajamäe ja Saarse neljal juhul, Kivine kolmel, Kivimaa, Kiviväli, Laanes, Rehtla, Salumäe, Silm, Suurkivi ja Sinisoo kahel juhul, lisaks Arumäe, Kaasikmäe, Kaljundi, Kivirand, Kivisalu, Müür, Nõmmekivi, Salukivi jt Uueks perekonnanimeks valiti Steinberg kahel korral, kui loobuti nimedest Schneider ja Teinberg. Arnold Steinberg (Kivimäe), eesti sõjaväelane (1916–1945) August Steinberg, eesti sõjaväelane (1894–1941) Bernhard Steinberg, eesti vaimulik (1872–1948) Egon Steinberg (Saaristu), eesti kergejõustiklane (1894–1968) Johannes Steinberg, eesti puidutööstur (1888–?) Julius Steinberg (Raev), eesti sõjaväelane (1897–?). Nils Mattias Steinberg, eesti näitleja (1994–) Roman Steinberg, eesti maadleja (1900–1939) Wilhelm Steinberg, eesti pagaritööstur (1866–1933) Statistikaamet. Rahvastikuregister (vaadatud 12.05.2022) Rahvusarhiiv. Onomastika andmebaas. Nimede panemine: (algne nimekuju): Steinberg. Rahvusarhiiv. Onomastika andmebaas. Nimede eestistamine: (vana nimekuju): Steinberg. Rahvusarhiiv. Onomastika andmebaas. Nimede eestistamine:(uus nimekuju): Steinberg. Steinberg statistikaameti andmebaasis
Ivar Tõnurist

Ivar Tõnurist (4. oktoober 1937 Rakvere – 13. mai 2017) oli eesti graafik ja akvarellist. Ivar Tõnurist lõpetas 1956. aastal Paide Keskkooli ning 1963 Eesti Riikliku Kunstiinstituudi graafika erialal. Aastail 1968–1973 töötas ta ERKIs õppejõuna, seejärel tegutses vabakunstnikuna Tallinnas, Viljandis ja Paides. 1960. aastatel osales ta plakatižanri uuenemisprotsessis. 1966. aastal oli ta Raoul Koigi kõrval Ants Laikmaa nimelise kunstistuudio asutajaid Tallinna Kultuuriülikooli juures. Tõnurist on loonud peamiselt sügavtrükitehnikates maastikke, linnavaateid, portreid ja aktikompositsioone. Vabagraafika kõrval on ta teinud ka eksliibriseid. Ta on viljelnud õlimaali ja pastelli, eelistanud aga akvarelli. Ivar Tõnurist kuulus 1967. aastast Eesti Kunstnike Liitu ja 1999. aastast Eesti Akvarellistide Ühendusse. Näitustel esines ta alates 1958. aastast, sealhulgas Baltimaade akvarelli­triennaalidel alates 1967. aastast. 1967. aastast peale oli tal mitu isikunäitust, viimaseks suuremaks väljapanekuks jäi 2007. aastal näitus Kastellaanimaja galeriis. Tallinna Rahvaülikooli ajaloost Ivar Tõnurist Rios galerii kodulehel[alaline kõdulink]
Ants Laikmaa nimeline kunstistuudio

Ants Laikmaa nimeline kunstistuudio oli Tallinna Rahvaülikooli kunstiringide ühendus. 1966. aastal anti ENSV Ministrite Nõukogu määrusega Kultuuriülikooli kunstiringidele õigus kanda Ants Laikmaa nimelise Kunstistuudio nimetust. Stuudio alusepanijaiks olid kunstnikud Raoul Koik ja Ivar Tõnurist, hilisemateks edasiviijateks Imbi Ploompuu ja Zair Zeilanov. Teoreetiliste ja praktiliste õpingute maht kunstistuudios oli nii laialdane, et ulatus programmiliselt viiele õppeaastale. Tallinna Rahvaülikooli ajaloost
Mauricio Baíz

Mauricio Andrés Baíz Prisco (sündinud 11. märtsil 1999 Caracases) on Venezuela võidusõitja, kes osales Itaalia Vormel 4 meistrivõistlustel. Mauricio Baíz karjääri kokkuvõte saidil DriverDB.com (inglise keeles)
Jaan Kaplinski Selts

Jaan Kaplinski Selts on kultuuriselts, mis ühendab Jaan Kaplinski pärandist ja tema tegevusalade arendamisest huvitatud inimesi. Selts asutati Tartus Jaan Kaplinski seltsi loomise päeval, mille teemaks oli "Ökoloogilise kultuuri paljukeelne poeesia", 6. mail 2022 Eesti Kirjandusmuuseumis Tartus, kus ettekannetega esinesid Timo Maran, Igor Kotjuh ja Märt Väljataga. Seltsi koduleht
Simone Cunati

Simone Cunati (sündinud 8. juulil 1997 Comos) on Itaalia võidusõitja, Top Karti tehasevõistkonna sõitja. Tema karjäär on alati olnud seotud kardisõiduga, kuid hooajal 2015-2016, mil ta Vormel 4 sarjaga ühines, sai temast vormel 4 meistrivõistluste parim uustulnuk. Simone Cunati koduleht (itaalia keeles) Simone Cunati Facebookis Simone Cunati karjääri kokkuvõte saidil DriverDB.com (inglise keeles)
Ryan Lindgren

Ryan Lindgren (sündinud 11. veebruaril 1998 Minneapolises Minnesotas) on USA jäähokimängija, kes mängib kaitsjana NHL-i klubis New York Rangers. Aastatel 2016–2018 mängis ta Minnesota Ülikooli jäähokimeeskonnas. 2016. aastal valis Boston Bruins ta NHL-i draft '​is 49. valikuna. 2018. aasta veebruaris müüdi Lindgreni mängijaõigused New York Rangersile. Rangersiga sõlmis ta lepingu 2018. aasta märtsis. Hooaja 2017/18 lõpus debüteeris ta American Hockey League'is (AHL) Rangersi tütarklubis Hartford Wolf Pack. NHL-is debüteeris ta 2019. aasta jaanuaris. Rangersi põhikoosseisus mängib ta alates hooajast 2019/20. 2021. aasta mais sõlmis ta klubiga uue kolmeaastase lepingu. 2017. aastal tuli Lindgren USA kuni 20-aastaste koondisega juunioride maailmameistriks. Tema vanem vend Charlie Lindgren on jäähokiväravavaht. "Rangers Agree to Terms with Ryan Lindgren". NHL.com. 10.5.2021. Vaadatud 12.5.2022 Ryan Lindgren NHL.com lehel Ryan Lindgren hockeydb.com lehel
Esa Lindell

Esa Lindell (sündinud 23. mail 1994 Helsingis) on Soome jäähokimängija, kes mängib kaitsjana NHL-i klubis Dallas Stars. Ta on klubi meeskonna asekapten. Soome kõrgliigas debüteeris ta hooajal 2012/13 Jokerite meeskonnas. Hooajal 2014/15 mängis ta Soome kõrgliigaklubis Ässät ning oli samal hooajal liigas resultatiivseim kaitsemängija (14+21). Lindell pälvis samal hooajal liigahooaja parimale kaitsemängijale antava Pekka Rautakallio auhinna ja valiti hooaja sümboolsesse koosseisu. 2012. aastal valis Dallas Stars ta NHL-i draft '​is 74. valikuna. 2014. aasta mais sõlmis ta Starsiga kolmeaastase lepingu. Hooaja 2014/15 lõpus debüteeris ta American Hockey League'is (AHL) Dallas Starsi tütarklubis Texas Stars. NHL-is debüteeris Lindell 19. jaanuaril 2016 mängus Los Angeles Kingsi vastu. Starsi põhikoosseisu on ta kuulunud alates hooajast 2016/17. Esimese värava lõi ta liigas 25. novembril 2016 mängus Vancouver Canucksi vastu. 2019. aasta mais pikendas ta Starsiga lepingut kuue aasta võrra. 2014. aastal tuli Lindell Soome kuni 20-aastaste koondisega juunioride maailmameistriks. Soome jäähokikoondise koosseisus võitis ta 2016. aasta maailmameistrivõistlustel hõbemedali. "Stars sign defensemen Esa Lindell to 6-year contract extension". NHL.com. 16.5.2019. Vaadatud 12.5.2022 Esa Lindell NHL.com lehel Esa Lindell hockeydb.com lehel
Kõrgpeenar

Kõrgpeenar on loodusliku või tehisliku materjaliga ääristatud maapinnast kõrgemal asetsev lillepeenar. Peenart võivad ääristada näiteks puitprussid, paksemad lauad, maakivist või tellistest materjalid. Üldiselt on kõrgpeenar 25-45 cm kõrge, kuid kõrgus ja pindala varieeruvad vastavalt aia elementidele ja ruumile. Kõrgem peenar soodustab drenaaži ja lisab juurtele kasvuruumi. Peenar võib olla nii maapinna peal kui ka maapinnast kõrgemal jalgade peal või seina külge kinnitatud. Kõrgpeenral on võimalik taimi varem kasvatama hakata, sest erinevalt tavalisest peenrast soojeneb selles keskkonnas muld kiiremini ning vee äravool on efektiivsem, ei teki liigniiskust. Kõrgpeenrad on paremini kaitstud kahjurite eest nagu mullamutid, teod, koerad, linnud jms, sest peenraäärised loovad barjääri kahjurite ja taimede vahele. Samuti on kõrgpeenras taimed tihedalt istutatud, mistõttu on umbrohul vähem kasvuruumi. Umbrohtu sobib tõrjuda ka multši või geotekstiiliga, mis piiravad umbrohu kasvamiseks vajalikke tingimusi. Kuna peenral ei saa kõndida, on muld tänu vähesele tallamisele õhulisem ja juurtel rohkem kasvuruumi. Olenevalt peenra ehitusest ja asukohast on seda lihtne harida näiteks vanematel inimestel, sest see nõuab vähem füüsilist pingutust. Kõrgpeenras saab kasvatada taimi tihedamalt ning ruumikasutus on efektiivsem. Vastavalt taimede vajadustele on võimalus valida sobiv muld. Selline peenar on sobilik ka tarbetaimede kasvatamiseks nagu köögiviljad, salatid, supiroheline, maasikad. Kõrgpeenrad sobivad hästi eritingimusi nõudvatele taimedele. Näiteks alpitaimed, mis eelistavad sooja pinnast ja kannatavad ka talvist külma, kuid mitte liigniiskust. Kõrgpeenar on eelistatud ka turbapeenra rajamiseks, et tekitada happeline keskkond. Selline peenar tuleb ääristada puitserva, puupakkude või maakividega, põhjast vooderdada vett läbilaskva materjaliga ning täita turba või hapulembelistele taimedele mõeldud mullaseguga. "What Is a Raised Bed, Anyway?". miraclegro.com. Vaadatud 11.05.2022. "Lihtne kõrgpeenar". aiaidee.ee. 16. september 2011. Vaadatud 11.05.2022. Nicole Faires. "10 Excellent Reasons to Use Raised Beds in Your Garden". learn.eartheasy.com. Vaadatud 11.05.2022. "The Basics: Gardening in Raised Beds". gardeners.com. Vaadatud 11.05.2022.
Nicolas Roy

Nicolas Roy (sündinud 5. veebruaril 1997 Amosis, Québeci provintsis) on Kanada jäähokimängija, kes mängib NHL-i klubis Vegas Golden Knights ründajana paremäärel. Aastatel 2013–2017 mängis ta Quebec Major Junior Hockey League'i klubis Chicoutimi Saguenéens. Hooajal 2015/16 oli ta liigas suurim väravakütt (48 väravat). Hooajal 2016/17 pälvis ta liigahooaja parimale kaitsvale ründemängijale antava Guy Carbonneau Trophy. 2015. aastal valis Carolina Hurricanes ta NHL-i draft '​is 96. valikuna. Aastatel 2017–2019 mängis ta põhiliselt American Hockey League'is (AHL) Carolina Hurricanesi tütarklubis Charlotte Checkers. 2019. aastal võitis ta Checkersiga Calder Cup'i. NHL-is debüteeris ta 7. aprillil 2018 põhiturniiri viimases mängus. Hooajal 2018/19 pääses ta Hurricanesi meeskonnas NHL-is väljakule kuues mängus. 2019. aasta juunis kaubeldi Roy Hurricanesist Vegas Golden Knightsi. 27. oktoobril 2019 lõi ta mängus Anaheim Ducksi vastu oma esimese värava NHL-is. Hooajal 2019/20 sai Roy NHL-is 28 mänguga kirja viis väravat ja viis väravasöötu. 2020. aasta aprillis pikendas ta Hurricanesiga lepingut kahe aasta võrra. Hooajal 2021–22 tegi Roy NHL-is ülekaalukalt oma resultatiivseima hooaja, kui lõi 15 väravat ja andis 24 väravasöötu. 2015. aastal võitis Roy Kanada kuni 18-aastaste koondisega omavanuste maailmameistrivõistlustel pronksmedali ja 2017. aastal kuni 20-aastaste koondisega juunioride maailmameistrivõistlustel hõbemedali. Kanada jäähokikoondise koosseisus osaleb ta 2022. aasta maailmameistrivõistlustel. https://www.eliteprospects.com/awards/qmjhl?name=QMJHL%20Most%20Goals (vaadatud 12.5.2022) "VGK Acquires Nicolas Roy And Conditional 2021 5th Rd Pick From Carolina". nhl.com. 27.6.2019. Vaadatud 12.5.2022 "Golden Knights sign Nicolas Roy to two-year contract extension". sportsnet.ca. 22.4.2020. Vaadatud 12.5.2022 Nicolas Roy NHL.com lehel Nicolas Roy hockeydb.com lehel
Morgan Geekie

Morgan Geekie (sündinud 20. juulil 1998 Strathclairis, Manitobas) on Kanada jäähokimängija, kes mängib keskründajana NHL-i klubis Boston Bruins. Aastatel 2015–2018 mängis ta Western Hockey League'i klubis Tri-City Americans. 2017. aastal valis Carolina Hurricanes ta NHL-i draft '​is 67. valikuna. Hooajal 2018/19 asus ta mängima American Hockey League'is (AHL) Hurricanesi tütarklubis Charlotte Checkers, kellega võitis 2019. aastal Calder Cup'i. NHL-is debüteeris ta Hurricanesi meeskonnas 7. märtsil 2020 mängus Pittsburgh Penguinsi vastu ja lõi selles mängus kaks väravat. Ka oma järgmises NHL-i mängus lõi ta värava. Hooajal 2020/21 sai Geekie NHL-is 36 mänguga kirja kolm väravat ja kuus väravasöötu. 2021. aasta juulis valis Seattle Kraken Geekie NHL-i Expansion Draft '​s. Hooajal 2021/22 lõi Geekie Krakeni meeskonnas NHL-is seitse väravat ja andis 15 väravasöötu. Järgmisel hooajal jäi tema arvele üheksa väravat ja 19 väravasöötu. 2023. aasta juulis sõlmis ta kaheaastase lepingu Boston Bruinsiga. Kanada jäähokikoondise koosseisus võitis Geekie 2022. aasta maailmameistrivõistlustel hõbemedali. "Morgan Geekie scores twice in NHL debut as Hurricanes hammer Penguins". sportsnet.ca. 8.3.2020. Vaadatud 12.5.2022 "Bruins announce July 1 transactions". Boston Bruins. 1. juuli 2023. Vaadatud 1. juulil 2023. Morgan Geekie NHL.com lehel Morgan Geekie hockeydb.com lehel